hotchpotch/miracl-hf-unified huggingface dataset:
ปลาปีศาจครีบพัด
ปลาปีศาจครีบพัด ( หรือ Caulophryne jordani) เป็นปลาทะเลลึก ในตระกูลปลาตกเบ็ด ปลาปีศาจครีบพัดมีสิ่งที่แปลกและโดดเด่นกว่าปลาในตระกูลปลาตกเบ็ดทั่วไปก็คือ พวกมันไม่มีคันเบ็ดเรืองแสงบนหัวที่ใช้ปลาในตระกูลปลาตกเบ็ดใช้สำหรับการล่อเหยือในที่มืด และทั่วทั้งร่างกายของมันมีครีบยาวที่ยาวคล้ายพัด
และเช่นเดียวกับปลาในตระกูลปลาตกเบ็ดเพศผู้มีขนาดเล็กกว่ามากเพศเมีย เพศผู้เมื่อโตเต็มที่จะมีขนาดเพียง 0.5 นิ้ว ( 1.27 เซนติเมตร ) ส่วนเพศเมียจะมีขนาดใหญ่ได้ถึง 10 นิ้ว ( 25 เซนติเมตร ความยาวไม่รวมหนวด) พวกมันจะพบได้ที่บริเวณมหาสมุทรแปซิกฟิกมหาสมุทรแอตแลนติกและมหาสมุทรอินเดีย
สมารถพบได้ที่บริเวณมหาสมุทรแปซิกฟิกมหาสมุทรแอตแลนติกและมหาสมุทรอินเดีย ที่ระดับความลึกประมาณ700 - 3000 เมตรค้นพบครั้งแรก โดย C. jordani บริเวณน่านน้ำของชายฝั่งรัฐนิวเซาท์เวลส์ที่ประเทศออสเตรเลียไปทางใต้ของเกาะนอร์ฟอล์ก
ระบบคุณธรรม
ระบบคุณธรรม (อังกฤษ : Merit system) สามารถเรียกได้หลายอย่าง เช่น ระบบคุณวุฒิ ระบบความรู้ความสามารถ ระบบความดีหรือระบบความดีความสามารถ หมายถึง “เป็นวิธีการเลือกรับบุคคลเข้าทำงาน เป็นบุคคลที่มีคุณสมบัติครบถ้วนตามต้องการ วัดโดยใช้การสอบเพื่อประเมินความรู้ความสามารถของแต่ละบุคคล โดยไม่เกี่ยวข้องกับเรื่องการเมืองและความสัมพันธ์ส่วนตัวเป็นสำคัญ” ระบบคุณธรรมเป็นระบบที่เกิดขึ้นจากความพยายามในการขจัดข้อบกพร่องของระบบอุปถัมภ์ซึ่งเป็นระบบที่ใช้กันมาแต่เดิม
การใช้ระบบคุณธรรมในอดีตนั้นนำไปใช้เฉพาะตอนเข้าทำงาน แต่ในปัจจุบันมีการนำระบบคุณธรรมเข้าไปใช้ในทุกขั้นตอน ในตอนแรกคำว่า “ระบบคุณธรรม” หมายถึง การแต่งตั้งจากการสอบ แต่ในปัจจุบันระบบคุณธรรมที่ใช้กันโดยทั่วไปไม่ได้มีความหมายเพียงแค่การคัดเลือกเข้าทำงาน และยังได้หมายถึงขั้นตอนอื่นๆ รวมทั้งทุกขั้นตอนของการจัดการทรัพยากรมนุษย์ เช่น ความก้าวหน้าตามระบบคุณธรรม การจ่ายค่าตอบแทนตามลักษณะงานและคุณภาพของผลงาน และการจัดสภาพแวดล้อมของการทำงานที่พึงปรารถนา ดังนั้นระบบคุณธรรมในยุคใหม่จึงหมายถึง ระบบการจัดการทรัพยากรมนุษย์ที่มีการนำคุณธรรมมาเปรียบเทียบหรือการยึดถือความสำเร็จจากการได้รับคัดเลือกและความก้าวหน้าในการทำงานของแต่ละคน และเงื่อนไขของการได้รับรางวัลที่เป็นไปตามความสามารถและระยะเวลาของการทำงาน
จากเดิมที่ประเทศต่างๆ มีหลักเกณฑ์เกี่ยวกับการรับราชการตลอดจนถึงการปกครองและการบริหารงานบุคคลที่อาศัยอำนาจและหลักธรรมของผู้มีอำนาจปกครองประกอบกับจารีตประเพณีเป็นหลักเกณฑ์ในการบังคับบัญชา ซึ่งผู้มีอำนาจปกครองแต่ละคนมีธรรมประจำใจและมีมาตรฐานที่แตกต่างกัน ทำให้การบริหารงานบุคคลของรัฐส่วนใหญ่อยู่ในรูปแบบของการอุปถัมภ์ การถือพรรคพวก โดยไม่คำนึงถึงความรู้และความสามารถของบุคคลอาศัยเพียงแค่เหตุผลทางการเมือง ความไว้วางใจ และความพอใจเป็นเกณฑ์ เมื่อผู้มีอำนาจปกครองยึดแนวทางปฏิบัติดังกล่าว มีการผลัดเปลี่ยนหมุนเวียนกันเข้ามาทำงานเพื่อประโยชน์ของตนเพียงฝ่ายเดียว ซึ่งทำให้ผลประโยชน์ของประชาชนส่วนใหญ่ไม่ได้รับการพิจารณาคุ้มครองเท่าที่ควร
ประเทศจีนเป็นประเทศแรกที่มีการพัฒนาระบบคุณธรรมมาเริ่มใช้ในสมัยราชวงศ์น่านเจ้าเป็นครั้งแรก นักปรัชญาที่ได้มีส่วนสำคัญในการวางรากฐานความคิดของระบบคุณธรรมคือ ขงจื้อ ซึ่งเป็นผู้วางหลักในการคัดเลือกข้าราชการโดยเน้นความสามารถ ซื่อสัตย์ และความเสียสละ ได้มีการจัดให้สอบแข่งขันเพื่อบรรจุและแต่งตั้งข้าราชการพลเรือนขึ้นเป็นประเทศแรกของโลก ส่วนในประเทศตะวันตก เช่น ประเทศอังกฤษและสหรัฐอเมริกา ที่พึ่งจะนำระบบคุณธรรมมาใช้ในการบริหารงานบุคคลเมื่อประมาณปลายคริสต์ศตวรรษที่19 สำหรับประเทศไทยเริ่มมีแนวคิดพื้นฐานในการพัฒนาระบบคุณธรรมมาตั้งแต่สมัยพระบาทสมเด็จพระจุลจอมเกล้าเจ้าอยู่หัว รัชกาลที่5 แต่การนำระบบคุณธรรมเข้ามาใช้จริงๆเริ่มต้นในปี พ.ศ. 2517 ซึ่งเป็นปีที่มีการตราพระราชบัญญัติระเบียบข้าราชการพลเรือนขึ้นเป็นฉบับแรก ปัจจุบันระบบคุณธรรมเป็นระบบที่นิยมใช้กันอย่างแพร่หลายทั่วโลก ระบบคุณธรรมเป็นระบบที่ช่วยให้การบริหารงานบุคคลเกิดประสิทธิภาพมากที่สุด ทั้งนี้เพื่อเกิดประสิทธิภาพและความเป็นธรรมในระบบการบริหารงานบุคคล โดยมุ่งให้ได้คนดี มีความรู้ ความสามารถและความเหมาะสมตามความต้องการของหน่วยงานมาปฏิบัติงานให้ได้มากที่สุด
หม่อมแสง พึ่งบุญ ณ อยุธยา
หม่อมแสง พึ่งบุญ ณ อยุธยา เป็นหม่อมในหม่อมไกรสร (พระนามเดิม พระเจ้าบรมวงศ์เธอ พระองค์เจ้าไกรสร กรมหลวงรักษ์รณเรศ) และเป็นอดีตพระสนมในพระบาทสมเด็จพระพุทธเลิศหล้านภาลัย
หม่อมแสง พึ่งบุญ ณ อยุธยา เกิดในตระกูลอำมาตย์เชื้อสายมอญ เป็นธิดาของพระยาเทพเพชร์รัตน์ (นาค สุรคุปต์) กับฉิม เทพเพชร์รัตน์ ส่วนปู่คือพระยารัตนจักร (หงส์ทอง สุรคุปต์) รับราชการเป็นเจ้ากรมอาทมาฎ (หมู่ทหารสืบข่าวข้าศึก) ในกองมอญอาสาหกเหล่า บิดาเป็นพี่ชายต่างมารดาของเจ้าจอมมารดาป้อม ในรัชกาลที่ 1 เจ้าจอมเอม ในรัชกาลที่ 2 เจ้าจอมเพ็ง ในรัชกาลที่ 2 และยังเป็นญาติของหม่อมน้อย ศิริวงศ์ ณ อยุธยา พระราชชนนีในสมเด็จพระเทพศิรินทราบรมราชินี
หม่อมแสงได้ถวายตัวเข้ารับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย เรียกเจ้าจอมแสง
ครั้นหลังพระบาทสมเด็จพระพุทธเลิศหล้านภาลัยเสด็จสวรรคตล่วงไปแล้ว พระบาทสมเด็จพระนั่งเกล้าเจ้าอยู่หัวพระมหากษัตริย์พระองค์ถัดมาก็ได้พระราชทานเจ้าจอมแสงแก่พระเจ้าบรมวงศ์เธอ พระองค์เจ้าไกรสร กรมหลวงรักษ์รณเรศ และได้ให้ประสูติพระธิดาเพียงคนเดียวคือ หม่อมเจ้าบุษบง พึ่งบุญ แต่กาลต่อมาพระเจ้าบรมวงศ์เธอ พระองค์เจ้าไกรสร กรมหลวงรักษ์รณเรศ ผู้ภัสดา ประสบกับข้อหากบฏ ทั้งถูกถอดอิสริยยศเป็นหม่อมไกรสร และประหารด้วยท่อนจันทน์เมื่อวันที่ 13 ธันวาคม พ.ศ. 2391 ด้วยเหตุนี้พระโอรส-ธิดาทั้งหลายของหม่อมไกรสรจึงถูกถอดพระยศ ใช้คำนำหน้าว่า "หม่อม" หรือ "คุณ" แทน
ไบรโอโลยี
ไบรโอโลยี (; มาจากคำในภาษากรีก bryon แปลว่า มอสส์หรือลิเวอร์เวิร์ตและ logos แปลว่า การศึกษา) เป็นหนึ่งในสาขาของวิชาพฤกษศาสตร์ โดยเป็นการศึกษาพืชไม่มีท่อลำเลียงหรือไบรโอไฟต์ อันได้แก่มอสส์ ฮอร์นเวิร์ตและลิเวอร์เวิร์ต สาขานี้มักเกี่ยวข้องกับวิทยาไลเคน เนื่องจากสิ่งมีชีวิตทั้งสองชนิดมีลักษณะและวิถีชีวิตเฉพาะนิเวศคล้ายคลึงกัน แต่ไบรโอไฟต์และไลเคนไม่ได้อยู่ในอาณาจักรเดียวกัน
การศึกษาไบรโอไฟต์เริ่มในช่วงศตวรรษที่ 18 โดยโยฮันน์ ยาคอบ ดิลเลเนียส นักพฤกษศาสตร์ชาวเยอรมันได้ตีพิมพ์ผลงานการสืบพันธุ์ของเฟิร์นและมอสส์ ต่อมาในปี ค.ศ. 1792 โยฮันน์ เฮดวิจ นักพฤกษศาสตร์ชาวเยอรมันเช่นกันได้ศึกษาและจัดกลุ่มมอสส์อย่างเป็นระบบ จนต่อมาเขาได้รับการขนานนามว่าเป็นบิดาแห่งไบรโอโลยี การศึกษาไบรโอไฟต์ในปัจจุบันนอกจากด้านอนุกรมวิธานแล้ว ยังศึกษาในด้านดีเอ็นเอและความสัมพันธ์ต่อสิ่งมีชีวิตอื่น ๆ รวมถึงในระบบนิเวศ
โรซี
แมทธิว ทาปูนู "แมต" อานัวอี (Matthew Tapunu'u "Matt" Anoaʻi) (7 เมษายน 1970 – 17 เมษายน 2017) เป็นนักมวยปล้ำอาชีพชาวอเมริกัน เป็นที่รู้จักในสมาคมอิสระภายใต้ชื่อต่างๆ นานา และได้ปล้ำให้กับ WWE ในนาม โรซี (Rosey) เขาเป็นพี่ชายของนักมวยปล้ำ WWE โรแมน เรนส์
Matt เป็นลูกชายของ Sika Anoa'i โดย Matt นั้นเริ่มต้นจากการปล้ำให้กับสมาคมอิสระทั้งในอเมริกา ญี่ปุ่น เปอร์โตริโก้ และ ECW Matt จับคู่กับญาติของเขา Eddie Fatu ในชื่อทีม The Island Boys ก่อนจะเซ็นสัญญากับ WWE ในเวลาต่อมา
Matt และ Eddie ถูกเรียกขึ้นค่ายหลักในปี 2002 และเปลี่ยนชื่อของทั้งคู่เป็น Rosey และ Jamal ในชื่อทีม Three Minute Warning มือปืนรับจ้างของ GM Raw Eric Bischoff ก่อนที่ Jamal จะออกไปในปี 2003 เนื่องจากก่อเหตุทะเลาะวิวาทในบาร์
หลังจากนั้น Rosey ก็เปลี่ยนเป็นฝ่ายธรรมะและจับคู่กับ Hurricane โดยใช้กิมมิคซุปเปอร์ฮีโร่ฝึกหัด ซึ่งพวกเขาสามารถคว้าแชมป์แท็กทีมมาครองได้สำเร็จ หลังจากเสียแชมป์ Hurricane ก็กลายเป็นฝ่ายอธรรม ทำให้ WWE มีแผนจะเรียกตัว Jamal กลับมาคู่กับ Rosey ในฐานะ Three Minute Warning อีกครั้ง แต่กลับกลายเป็นว่า WWE ตัดสินใจไม่ต่อสัญญากับ Rosey และเรียกตัว Jamal กลับมาในกิมมิคใหม่นั่นคือ Umaga
วันที่ 17 เมษายน 2017 Rosey ได้เสียชีวิตลงด้วยวัยเพียง 47 ปี จากอาการภาวะหัวใจวาย
ปลากบสี่มือ
ปลากบสี่มือ()เป็นปลาในตะกูลปลาตกเบ็ดพบในทะเลที่มีน้ำค่อนข้างตื้นทางตะวันออกจาก ประเทศอินโดนีเซีย และ ประเทศปาปัวนิวกินี จนถึง ประเทศออสเตรเลีย พวกมันชอบที่อาศัยอยู่บริเวณก้นทะเลมีลักษณะเป็นตะกอนดิน
ลักษณะคล้ายปลาตีนและยังมีความแตกต่างจากสายพันธุ์ปลาตกเบ็ดสายพันธุ์อื่นตรงที่ไม่มีคันเบ็ด(illicium)และติ่งเนื้อเรืองแสง(esca)
ช่องรูปไข่
ช่องรูปไข่
เป็นช่องที่ปิดด้วยเนื้อเยื่อจากหูชั้นกลางไปยังโพรงหน้า (vestibule) ของหูชั้นใน
แรงดันเสียงจากหูชั้นนอกที่มากระทบกับแก้วหูที่ต้นหูชั้นกลาง จะวิ่งไปตามกระดูกหู (ossicle) 3 ท่อน (โดยชิ้นสุดท้ายเป็นกระดูกโกลน) เข้าไปในหูชั้นใน
โดยช่องรูปไข่จะเป็นตัวเชื่อมหูชั้นกลางและหูชั้นในที่อยู่ชิดกับกระดูกโกลน
แรงสั่นที่มาถึงช่องรูปไข่ จะขยายเกินกว่า 10 เท่า
จากที่เข้ามากระทบแก้วหู ซึ่งแสดงกำลังขยายเสียงของหูชั้นกลาง
ช่องเป็นรูปไข่ (หรือรูปไต) ระหว่างโพรงแก้วหู (tympanic cavity) และโพรงหน้าของหูชั้นใน
เส้นผ่าศูนย์กลางด้านยาวของมันอยู่ในแนวราบโดยโค้งขึ้นตรงริม
และเชื่อมอยู่กับฐานของกระดูกโกลน โดยวงรอบฐานของกระดูกมีเอ็นวงแหวนยึดอยู่กับขอบของช่อง
ช่องรูปไข่มีเนื้อที่ประมาณ 2.5 มม
ช่องรูปกลม
ช่องรูปกลม
เป็นช่องหนึ่งในสองช่องจากหูชั้นกลางเข้าไปยังหูชั้นใน
ปิดโดยเยื่อที่เรียกว่า secondary tympanic membrane หรือ round window membrane ซึ่งสั่นตามเฟสตรงกันข้ามของแรงสั่นที่เข้ามาในหูชั้นในผ่านช่องรูปไข่ (oval window)
ซึ่งช่วยให้น้ำในคอเคลียสามารถเคลื่อนได้ แล้วทำให้เซลล์ขนบนเยื่อกั้นหูชั้นใน (basilar membrane) ได้รับแรงเร้าและทำให้ได้ยินได้
ช่องรูปกลมอยู่ใต้และหลังช่องรูปไข่เล็กน้อย โดยมีเนินกลมสูงที่แบ่งช่องทั้งสอง
มันอยู่ที่ก้นของหลุมรูปกรวย (ซึ่งเรียกว่า round window niche) ซึ่งเปิดเข้าไปในคอเคลียของหูชั้นใน
ในสภาพปกติ ช่องจะปิดด้วยเยื่อที่เรียกว่า secondary tympanic membrane หรือ round window membrane ซึ่งมีรูปร่างซับซ้อนเหมือนอานม้า
ส่วนตรงกลางที่มองเห็นได้บุ๋มเข้าไปทางด้านช่องแก้วหู และนูนออกทางด้านคอเคลีย
แต่ที่ริม ๆ ซึ่งซ่อนอยู่ใน round window niche มันจะโค้งไปอีกทางหนึ่ง
เยื่อนี้มี 3 ชั้น คือ
ทั้งช่องรูปไข่และช่องรูปกลมมีเนื้อที่ประมาณเท่ากัน คือ 2.5 มม
แต่ว่า ทางเข้า round window niche บ่อยครั้งเล็กกว่านี้มาก
กระดูกโกลนเป็นตัวส่งแรงสั่นเสียงไปให้ช่องรูปไข่
เมื่อฐานของกระดูกขยับเข้าไปยังช่องรูปไข่ เยื่อที่ช่องรูปกลมก็จะนูนออก การเคลื่อนไหวเช่นนี้ทำให้น้ำในคอเคลียสามารถเคลื่อนได้ แล้วทำให้เซลล์ขนด้านใน (inner hair cell, IHC) ของคอเคลียเคลื่อนได้ และดังนั้น จึงจะสามารถได้ยินได้
ถ้าช่องรูปกลมไม่มีหรือว่าแข็งทื่อ (ซึ่งสามารถเกิดได้จากความผิดปกติแต่กำเนิด) ฐานกระดูกโกลนก็เท่ากับดันน้ำที่บีบอัดไม่ได้กับกำแพงของคอเคลียซึ่งเป็นกระดูกขยับไม่ได้
และดังนั้น ก็จะไม่เคลื่อนน้ำมากพอ ทำให้สูญการได้ยินประมาณ 60 เดซิเบล
ซึ่งคล้ายกับอาการที่ตัวกระดูกโกลนเองเคลื่อนไม่ได้ คือ otosclerosis
ช่องรูปกลมบางครั้งมีพัฒนาการผิดพลาดทำให้เสียการได้ยินดังที่กล่าวแล้วด้านบน
แต่ความพิการเยี่ยงนี้บ่อยครั้งเกิดขึ้นพร้อมกับความพิการของหูอย่างอื่น ๆ จึงทำให้เสียการได้ยินยิ่งกว่านั้นอีก
เคยมีการผ่าตัดหูบางชนิด (ซึ่งปัจจุบันไม่ค่อยทำแล้ว) ที่เปิดช่องรูปกลมให้ต่อกับโลกภายนอก ในขณะที่ปิดช่องรูปไข่ไว้
ดังนั้น แรงเสียงก็จะกระทบกับช่องรูปกลม โดยที่ไม่กระทบช่องรูปไข่
แล้วคลื่นเสียงก็จะวิ่ง "กลับทาง" แต่ก็ยังสามารถให้ได้ยินเสียงเป็นบางส่วนเพราะว่าขนของเซลล์ขนก็ยังจะเบนในลักษณะเหมือนกัน
ช่องรูปกลมบ่อยครั้งใช้เป็นช่องเพื่อผ่าตัดใส่คอเคลียเทียม (cochlear implant)
และเร็ว ๆ นี้ก็เพิ่งใช้เพื่อใส่ตัวแปรสัญญาณ (transducer) เสียงในหูชั้นกลาง
ดังที่พบในงานศึกษาปี 2549
เยื่อกั้นหูชั้นใน
เยื่อกั้นหูชั้นใน
หรือ เยื่อฐาน
ภายในหูชั้นในรูปหอยโข่ง (คอเคลีย) เป็นโครงสร้างแข็ง ๆ ที่แยกท่อสองท่อซึ่งเต็มไปด้วยน้ำ ซึ่งก็คือช่อง scala media และ scala tympani (ดูรูป) และวิ่งไปตามก้นหอยของคอเคลีย
เยื่อฐานเป็นโครงสร้างกึ่งสั่นพ้อง
คล้ายกับสายขึงของเครื่องดนตรีหลายเส้น ที่มีขนาดและความอ่อนแข็งต่าง ๆ กัน
แต่ว่า เยื่อฐานไม่ใช่สายที่ขนานกันหลายเส้น แต่เป็นสายยาวเส้นเดียวที่มีคุณสมบัติต่าง ๆ กัน (รวมทั้งความกว้าง ความแข็ง มวล ความหน่วง และขนาดของท่อที่มันอยู่) ตามความยาวของเยื่อ เหมือนกับสายหลายสายรวมเป็นเส้นเดียวกัน
การเคลื่อนไหวของเยื่อโดยทั่วไปอยู่ในรูปคลื่นที่กำลังวิ่งไป
ตัวแปรหรือลักษณะต่าง ๆ ของเยื่อตามยาว เป็นตัวกำหนดความถี่เสียงที่เยื่อไวในการตอบสนองมากที่สุด
เยื่อจะกว้างที่สุด (0.42-0.65 มม.) แข็งน้อย (หนาน้อย) ที่สุดที่ยอดของคอเคลีย ในขณะที่แคบที่สุด (0.08-0.16 มม.) แข็งที่สุด (หนามาก) ที่ฐาน (โดยความกว้างจะต่างกันถึงประมาณ 5 เท่า)
ดังนั้น เสียงความถี่สูงจะเร้าเยื่อใกล้ ๆ ฐาน (คือใกล้ช่องรูปกลมและรูปไข่) มากที่สุด ในขณะที่เสียงความถี่ต่ำจะเร้าเยื่อใกล้ยอด (คือตรงกลางของก้นหอย) มากที่สุด
น้ำในท่อทั้งสอง ซึ่งเรียกว่า endolymph และ perilymph ต่างกันทั้งทางเคมี ทางชีวเคมี และทางไฟฟ้า
ดังนั้น ทั้งสองจะต้องไม่ปะปนกัน
เยื่อฐาน (basilar membrane) ยังเป็น "ฐาน" (base) ของเซลล์รับความรู้สึกในการได้ยิน ซึ่งก็คือเซลล์ขนที่มียอดคล้ายขนที่เรียกว่า "Stereocilia"
มนุษย์มีเซลล์ขนประมาณ 16,000 ตัว ในหูแต่ละข้าง (ดูรูป)
หน้าที่ความเป็น "ฐาน" จึงเป็นตัวให้ชื่อแก่เยื่อ ซึ่งพบในสัตว์มีกระดูกสันหลังที่อยู่บนบกทั้งหมด
เพราะตำแหน่งของมัน เยื่อฐานจึงเป็นเหตุให้เซลล์ขนอยู่ติดกับทั้งน้ำ endolymph และ perilymph ซึ่งจำเป็นต่อการทำงานของเซลล์ขน
หน้าที่อย่างที่สามที่วิวัฒนาการขึ้นล่าสุดของเยื่อฐาน ซึ่งพบในคอเคลียของสัตว์เลี้ยงลูกด้วยนมโดยมากและในนกบางสปีชีส์ ก็คือ
การกระจายคลื่นเสียงที่เข้ามาในหูและแยกแยะความถี่เสียงตามความยาวของเยื่อ
คือ โดยย่อ ๆ แล้ว เยื่อจะเล็กและแข็งที่ริมหนึ่งมากกว่าอีกริมหนึ่ง
นอกจากนั้นแล้ว คลื่นเสียงที่วิ่งไปยังเยื่อด้านไกลซึ่งอ่อนกว่า จะต้องวิ่งผ่านน้ำไปไกลกว่าคลื่นที่วิ่งไปยังเยื่อด้านใกล้ซึ่งแข็งกว่า
แต่ละส่วนของเยื่อฐานพร้อมกับน้ำที่อยู่รอบ ๆ สามารถพิจารณาว่าเป็นระบบมวลสปริง (mass-spring) ที่มีความถี่สั่นพ้องต่าง ๆ กัน
คือ จุดที่แข็งมากและมีมวลต่ำที่ด้านใกล้ก็จะมีความถี่สั่นพ้องสูง และจุดที่แข็งน้อยและมีมวลสูงที่ด้านไกลก็จะมีความถี่สั่นพ้องต่ำ
ซึ่งทำให้เสียงความถี่โดยเฉพาะ ๆ สั่นเยื่อในตำแหน่งโดยเฉพาะ ๆ มากกว่าที่อื่น ๆ
ดังที่แสดงในการทดลองทำโดยผู้ได้รับรางวัลโนเบลปี 2504 ดร. จอร์จ ฟอน เบเคซี เสียงความถี่สูงจะทำให้ส่วนฐานของคอเคลียที่เป็นส่วนแข็งที่สุดแคบที่สุด สั่นมากที่สุด และเสียงความถี่ต่ำจะสั่นส่วนที่แข็งน้อยกว่าและกว้างกว่า มากที่สุด
แผนที่ตำแหน่ง-ความถี่เช่นนี้ สามารถแสดงเป็นฟังก์ชันของ Greenwood function และฟังก์ชันแปรอื่น ๆ
แรงสั่นจากเสียงจะวิ่งเป็นรูปคลื่นตามเยื่อนี้ ซึ่งในมนุษย์ จะมีเซลล์ขนด้านใน (inner hair cell, IHC) กระจายไปตามเยื่อเป็นแถวเดียว
เซลล์แต่ละตัวจะยึดอยู่กับฐานรูปสามเหลี่ยมเล็ก ๆ
โดยจะมี "ขน" ยื่นออกมาจากเซลล์ ซึ่งไวต่อการเคลื่อนไหวมาก
เมื่อแรงสั่นที่เยื่อเขย่าฐานสามเหลี่ยมนี้ ขนของเซลล์ก็จจะขยับไปมา มีผลให้เกิดกระแสประสาทในใยประสาท ซึ่งจะส่งไปตามวิถีประสาทการได้ยิน (auditory pathway)
ส่วนเซลล์ขนด้านนอก (outer hair cell, OHC) จะสร้างแรงป้อนกลับเพื่อขยายกำลังของคลื่นที่วิ่งไป ในบางจุด (คือในบางความถี่) อาจขยายถึง 65 เดซิเบล
อัลเบร็คท์ ดยุกแห่งปรัสเซีย
อัลเบร็คท์ ดยุกแห่งปรัสเซีย (; ) (17 พฤษภาคม  ค.ศ. 1490 - 20 มีนาคม ค.ศ. 1568) อัลเบร็คท์เป็นเจ้าชายผู้คัดเลือกของ Grand Master of the Teutonic Knights และดยุกแห่งปรัสเซียตั้งแต่ปี ค.ศ. 1525 จนกระทั่งเสียชีวิตในปี ค.ศ. 1568 
อัลเบิร์ตเป็นผู้ปกครองคนแรกของยุโรปที่ก่อตั้งลัทธิลูเธอรันและด้วยเหตุนี้โปรเตสแตนต์เป็นศาสนาประจำชาติของดินแดนของเขา เขาได้รับการพิสูจน์เครื่องมือในการแพร่กระจายทางการเมืองของนิกายโปรเตสแตนต์ในช่วงเริ่มต้นของการปกครองดินแดนปรัสเซียนเกือบหกทศวรรษ ปรัสเซียมีความเจริญรุ่งเรืองมาก แม้ว่าเขาจะมีปัญหากับชาวชนบทการริบที่ดินและสมบัติของคริสตจักรคาทอลิกช่วยให้เขาสามารถปราบปรามขุนนางและจัดหาค่าใช้จ่ายของศาลปรัสเซียนที่จัดตั้งขึ้นใหม่
อินฟันตาปีลาร์ ดัชเชสแห่งบาดาโคซ
อินฟันตาปีลาร์ ดัชเชสแห่งบาดาโคซ ไวเคาน์เตสแห่ง เด ลาร์ตอร์เร () พระธิดาพระองค์แรกในอินฟันเตควน เคานต์แห่งบาร์เซโลนา กับเจ้าหญิงมารีอาเดลัสเมร์เตสแห่งบูร์บง-ซิซิลีทั้งสอง เป็นพระเชษฐภคินีในสมเด็จพระราชาธิบดีควน การ์โลสที่ 1 แห่งสเปน อินฟันตามาร์การีตา ดัชเชสแห่งโซเรีย อินฟันเตอัลฟอนโซแห่งสเปน เป็นพระปิตุฉาในสมเด็จพระราชาธิบดีเฟลีเปที่ 6 แห่งสเปน อินฟันตากริสตีนา เฟเดรีกาแห่งสเปน อินฟันตาเอเลนา ดัชเชสแห่งลูโก
พระนางโซฮ็อน
พระมเหสีโซฮ็อน สกุลซิม แห่งช็องซง ( , 12 ตุลาคม พ.ศ. 1938 – 19 เมษายน พ.ศ. 1989) พระนางเป็นพระมเหสีในพระเจ้าเซจงมหาราช กษัตริย์ลำดับที่ 4 และเป็นพระพันปีหลวงในพระราชาถึง 2 พระองค์คือ พระเจ้ามุนจง พระราชาลำดับที่ 5 และพระเจ้าเซโจ พระราชาลำดับที่ 7
พระนางโซฮ็อนประสูติเมื่อวันที่ 12 ตุลาคม พ.ศ. 1938 (วันที่ 28 เดือน 9 ตามปีจันทรคติ) ที่เมืองยอจูเป็นธิดาคนโตของใต้เท้า ซิม อน ขุนนางผู้ใหญ่ที่ส่วนร่วมในการสถาปนาราชวงศ์โชซ็อน
พระนางอภิเษกกับพระเจ้าเซจงตั้งแต่ครั้งยังเป็นองค์ชายชุงนย็องในรัชกาลพระเจ้าแทจง พระเจ้าแทจงโปรดให้สถาปนาพระชายาสกุลซิม ในองค์ชายชุงนย็องขึ้นเป็นองค์หญิงกย็องซุก องจู 敬淑翁主
เมื่อพระเจ้าแทโจสถาปนาองค์ชายชุงนย็องขึ้นเป็นองค์ชายรัขทายาท (วังเซจา 王世子) จึงโปรดให้สถาปนาองค์หญิงกย็องซุก องจู สกุลซิมพระชายาขององค์ชายรัชทายาทขึ้นเป็น พระชายากย็องบิน (敬嬪)
เมื่อพระเจ้าแทจงสละราชสมบัติ องค์ชายชุงนย็อง ลีโทเสด็จขึ้นครองราชย์สืบต่อมา ทรงพระนามว่าพระเจ้าเซจง โปรดให้สถาปนาองค์หญิงกย็องซุก องจู สกุลซิม พระชายาขึ้นเป็นพระมเหสีคงบี (恭妃)
แต่หลังจากพระราชสวามีครองราชสมบัติได้เพียงปีเดียวคือ พ.ศ. 1962 ก็ได้มีพระราชโองการสั่งประหารใต้เท้าซิม อน ผู้เป็นพระสัสสุระ (พ่อตา) พร้อมกับครอบครัวขณะที่พระมารดาของพระมเหสีถูกลดขั้นเป็นทาสหลวง
ขณะที่พระมเหสีนั้นพระเจ้าเซจงมิได้มีรับสั่งให้ปลดจากตำแหน่งเนื่องด้วยพระองค์สงสารเพราะพระนางเป็นพระมารดาของพระราชโอรสถึง 2 พระองค์
ในปีที่ 14 ในรัชกาลพระเจ้าเซจง โปรดให้เฉลิมพระนามพระมเหสีคงบี ขึ้นเป็นพระมเหสี (วังบี 王妃)
พระมเหสีเสด็จสวรรคตเมื่อวันที่ 19 เมษายน พ.ศ. 1989 (วันที่ 24 เดือน 3 ตามปีจันทรคติ) ในปีที่ 28 ช่วงปลายรัชสมัยพระเจ้าเซจงมหาราช สิริพระชนมพรรษา 50 พรรษา 189 วัน มีพระนามอย่างเป็นทางการภายหลังสวรรคตว่าพระมเหสีโซฮ็อน (昭宪王后)
ในปีที่ 2 ในรัชกาลพระเจ้ามุนจง ซึ่งเป็นพระราชโอรสของพระมเหสีโซฮ็อน โปรดให้เฉลิมพระนามอย่างเป็นทางการของพระราชมารดาว่า พระมเหสีซ็อนอิน ชาซ็อง โซฮ็อน วังฮู (宣仁齐圣昭宪王后)
พระเจ้าไว่เหริน
พระเจ้าไว่เหริน () เป็นกษัตริย์รัชกาลที่ 11 แห่งราชวงศ์ซางในประวัติศาสตร์จีน ทรงครองราชย์ระหว่าง 1469- 1454 ปีก่อนคริสตกาล ปีรัชกาล 15 ปี เมื่อ 1454 ปีก่อนคริสตกาล พระองค์สวรรคต พระเจ้าเหอตันเจี๋ย พระอนุชาขึ้นสืบราชวงศ์
พระเจ้าจูอี่
พระเจ้าจูอี่ () เป็นกษัตริย์รัชกาลที่ 13 แห่งราชวงศ์ซางในประวัติศาสตร์จีน ทรงครองราชย์ระหว่าง 1445 - 1426 ปีก่อนคริสตกาล ปีรัชกาล 19 ปี เมื่อ 1426 ปีก่อนคริสตกาล พระองค์สวรรคต พระเจ้าจูซิน พระราชโอรสขึ้นสืบราชวงศ์
พระเจ้าจูซิน
พระเจ้าจูซิน () เป็นกษัตริย์รัชกาลที่ 14 แห่งราชวงศ์ซางในประวัติศาสตร์จีน ทรงครองราชย์ระหว่าง 1426 - 1410 ปีก่อนคริสตกาล ปีรัชกาล 16 ปี เมื่อ 1410 ปีก่อนคริสตกาล พระองค์สวรรคต พระเจ้าจูหวัวเจี่ย พระอนุชาขึ้นสืบราชวงศ์
พระเจ้าหวัวเจี่ย
พระเจ้าหวัวเจี่ย () เป็นกษัตริย์รัชกาลที่ 15 แห่งราชวงศ์ซางในประวัติศาสตร์จีน ทรงครองราชย์ระหว่าง 1410 - 1385 ปีก่อนคริสตกาล ปีรัชกาล 25 ปี เมื่อ 1385 ปีก่อนคริสตกาล พระองค์สวรรคต พระเจ้าจูติง พระราชโอรสในพระเจ้าจูซินขึ้นสืบราชวงศ์
พระเจ้าจูติง
พระเจ้าจูติง () เป็นกษัตริย์รัชกาลที่ 16 แห่งราชวงศ์ซางในประวัติศาสตร์จีน ทรงครองราชย์ระหว่าง 1385 - 1353 ปีก่อนคริสตกาล ปีรัชกาล 32 ปี เมื่อ 1353 ปีก่อนคริสตกาล พระองค์สวรรคต พระเจ้าหนานเกิง พระราชโอรสในพระเจ้าหวัวเจี่ยขึ้นสืบราชวงศ์
พระเจ้าหนานเกิง
พระเจ้าหนานเกิง () เป็นกษัตริย์รัชกาลที่ 17 แห่งราชวงศ์ซางในประวัติศาสตร์จีน ทรงครองราชย์ระหว่าง 1353 - 1324 ปีก่อนคริสตกาล ปีรัชกาล 29 ปี เมื่อ 1324 ปีก่อนคริสตกาล พระองค์สวรรคต พระเจ้าหยางเจี่ย พระราชโอรสในพระเจ้าจูติงขึ้นสืบราชวงศ์
อังค์เอสเอ็นอามุน
อังค์เอสเอ็นอามุน เป็นมเหสีของตุตันคาเมนแห่งราชวงศ์ที่ 18 ของอียิปต์โบราณ พระนางมีพระนามเดิมว่า อังค์เอสเอ็นปาเตน เป็นพระธิดาของเนเฟอร์ติติ กับ ฟาโรห์อเคนาเตน
พระเจ้าหยางเจี่ย
พระเจ้าหยางเจี่ย () เป็นกษัตริย์รัชกาลที่ 18 แห่งราชวงศ์ซางในประวัติศาสตร์จีน ทรงครองราชย์ระหว่าง 1324 - 1307 ปีก่อนคริสตกาล ปีรัชกาล 17 ปี เมื่อ 1307 ปีก่อนคริสตกาล พระองค์สวรรคต พระเจ้าผันเกิง พระอนุชาขึ้นสืบราชวงศ์
ศาลปืน
ศาลปืน ภาพยนตร์ไทยแนวแอคชั่นจาก สันติสุชาภาพยนตร์ โดย วิสันต์ สันติสุชา กำกับการแสดงโดย จรัล พรหมรังสี นำแสดงโดย สมบัติ เมทะนี และ นาท ภูวนัย ออกฉายครั้งแรกเมื่อ พ.ศ. 2520
เรื่องราวของ ปฏิวัติ (สมบัติ) ที่เดินทางกลับบ้านเพื่อทวงทุกสิ่งทุกอย่างที่เป็นของเขาแต่ถูก ดวงเมือง (เกชา) แย่งชิงไปแถมพ่อของปฏิวัติยังถูกฆ่าตายโดยปฏิวัติได้รับความช่วยเหลือจาก เสือเพลิงฟ้า (นาท) จอมโจรที่ปล้นคนรวยช่วยคนจน , ปฏิภาณ (ลักษณ์) น้องชายของปฏิวัติและ ดวงดารา (นัยนา) ลูกสาวของดวงเมืองที่ไม่เห็นด้วยกับพ่อขณะที่ดวงเมืองมีลูกชายทั้งสองและเป็นพี่ชายของดวงดาราคือ เดชกำแหง (ดามพ์) และ เดชกำพล (ฉัตร) คอยช่วยพ่อโดยการต่อสู้ครั้งสุดท้ายเกิดขึ้นในรูปแบบศาลเตี้ยที่เรียกว่า ศาลปืน
พระเจ้าราชวรวงศ์เธอ พระองค์เจ้าบรรเทิง
พระเจ้าราชวรวงศ์เธอ พระองค์เจ้าบรรเทิง หรือ บันเทิง (13 เมษายน พ.ศ. 2372 — 24 เมษายน พ.ศ. 2427) พระราชธิดาพระองค์ที่ 19 และพระองค์รองสุดท้ายในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาภู ต่อมาได้เสกสมรสเป็นพระชายาของสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ มีพระโอรสธิดา 4 พระองค์
พระเจ้าราชวรวงศ์เธอ พระองค์เจ้าบรรเทิง ประสูติเมื่อวันที่ 13 เมษายน พ.ศ. 2372 เป็นพระธิดาในสมเด็จพระบวรราชเจ้ามหาศักดิพลเสพ ประสูติแต่เจ้าจอมมารดาภู ธิดาพระยาสุรเสนา (สวัสดิ์ ชูโต) ภายหลังจากทรงประสูติไม่กี่วันเจ้าจอมมารดาภูก็ถึงแก่กรรม ทำให้สมเด็จพระบวรราชเจ้ามหาศักดิพลเสพ พระราชบิดาของพระองค์ต้องพระราชทานพระองค์ให้เจ้าจอมมารดาพัน เจ้าจอมมารดาของพระเจ้าราชวรวงศ์เธอ พระองค์เจ้าอินทวงศ์ เป็นผู้ชุบเลี้ยง ชาววังในพระราชวังบวรสถานมงคลทั้งหลายจึงขานพระองค์พระองค์ว่า ""พระองค์กำพร้า""
ภายหลังจากสมเด็จพระบวรราชเจ้ามหาศักดิพลเสพสวรรคต พระองค์ทรงมีพระชันษา 3 ปีเท่านั้น และได้ย้ายไปประทับในฝ่ายในพระบรมมหาราชวัง พระบาทสมเด็จพระนั่งเกล้าเจ้าอยู่หัวทรงพระกรุณาเรียกว่า ""กำพร้าบันเทิง"" ต่อมาเมื่อทรงเจริญพระชนมายุ ทรงเห็นว่าพระองค์เจ้าบรรเทิงทรงกำพร้าทั้งพระบิดาและมารดา จึงทรงพระราชทานให้เป็นพระชายาของสมเด็จพระเจ้าน้องยาเธอ เจ้าฟ้าชายกลาง พระองค์จึงได้ย้ายจากพระบรมมหาราชวังไปประทับที่วังถนนหน้าพระลาน
พระเจ้าราชวรวงศ์เธอ พระองค์เจ้าบรรเทิง ทรงมีพระโอรสธิดากับสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ 4 พระองค์ ได้แก่
พระเจ้าราชวรวงศ์เธอ พระองค์เจ้าบรรเทิง สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัวเมื่อวันที่ 24 เมษายน พ.ศ. 2427 พระชันษา 56 ปี พระราชทานเพลิงพระศพ ณ พระเมรุผ้าขาววัดสระเกศ เมื่อวันที่ 19 ธันวาคม พ.ศ. 2432
หลังจากทรงสิ้นพระชนม์ สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์พระสวามีทรงรื้อตำหนักที่พระองค์เคยประทับไปปลูกเป็นกุฏิสงฆ์ที่วัดท่า จังหวัดนนทบุรี และทรงพระราชทานพระราชทรัพย์ปฏิสังขรณ์วัดเพื่อเป็นพระกุศลแก่พระองค์เจ้าบันเทิง และเปลี่ยนชื่อวัดเป็น ""วัดท่าบันเทิงธรรม""
โปรเจกต์ เอส เดอะซีรีส์
โปรเจกต์ เอส เดอะซีรีส์ () เป็นรายการโทรทัศน์ประเภทละครชุด ที่ถ่ายทอดเรื่องราวระหว่างชีวิตกับกีฬา ด้วยมุมมองที่หลากหลาย ผ่าน 4 ชนิดกีฬา คือ วอลเลย์บอล, แบดมินตัน, สเก็ตบอร์ด และยิงธนู สร้างโดย จีดีเอช ห้าห้าเก้า และนาดาวบางกอก กำกับซีรีส์โดย พิชย จรัสบุญประชา, นฤเบศ กูโน, พัฒน์ บุญนิธิพัฒน์ และ ธนีดา หาญทวีวัฒนา ออกอากาศตั้งแต่วันที่ 20 พฤษภาคม พ.ศ. 2560 ออกอากาศทุกวันเสาร์ เวลา 21:45 น. และออกอากาศซ้ำในวันเสาร์ของสัปดาห์ถัดไป เวลา 16:15 น. ทางช่อง จีเอ็มเอ็ม 25 และรีรันเวลา 23:25 น. ทางแอพลิเคชันไลน์ทีวี
หลังจากประสบความสำเร็จจากซีรีส์ "ฮอร์โมนส์ วัยว้าวุ่น" มาถึง 3 ฤดูกาล ทีมงานสร้างเรื่องดังกล่าวจึงได้ผลิตละครแนวใหม่ที่ต้องการให้วัยรุ่นสนใจในเรื่องของกีฬามากขึ้น โดยแผนงานการจัดสร้างซีรีส์นี้ได้มีการเปิดเผยต่อสาธารณะเป็นครั้งแรกในงาน "GDH งอกงามยามดี" เมื่อวันที 2 มิถุนายน พ.ศ. 2559 หลังจากนั้นจึงได้มีพิธีบวงสรวงขึ้นเมื่อวันที่ 29 พฤศจิกายน พ.ศ. 2559 และมีการปล่อยตัวอย่างแรกเมื่อวันที่ 28 เมษายน พ.ศ. 2560
สุธิตา ชนะชัยสุวรรณ
สุธิตา ชนะชัยสุวรรณ ชื่อเล่น อิมเมจ เป็นนักร้องและนักแสดงชาวไทย มีชื่อเสียงจากการแข่งขันประกวดเพลงจากรายการเดอะวอยซ์ไทยแลนด์ ซีซั่นที่ 3 คว้าตำแหน่งรองชนะเลิศด้วยน้ำเสียงอันเป็นเอกลักษณ์ หลังคว้ารางวัลรองชนะเลิศก็ได้ทำซิงเกิ้ลร่วมกับ ธเนศ วรากุลนุเคราะห์ และปล่อยซิงเกิ้ล Not A goodbye รวมถึงผลงานเพลงประกอบละครอื่น ๆ
สุธิตา เกิดเมื่อวันที่ 28 มกราคม พ.ศ. 2541 ที่กรุงเทพมหานคร สำเร็จการศึกษาระดับมัธยมศึกษาจากโรงเรียนสามเสนวิทยาลัย จากนั้นจึงเข้าศึกษาต่อในระดับปริญญาตรีที่คณะเศรษฐศาสตร์ มหาวิทยาลัยธรรมศาสตร์ (ภาคภาษาอังกฤษ)โดยความสามารถการร้องเพลงอิมเมจร้องเพลงมาตั้งแต่สมัยอนุบาล พอชั้นมัธยมก็ร่วมประกวดร้องเพลงอีกหลายที่และเป็นตัวแทนร้องเพลงไปประกวด Singing Contest จนกระทั่งได้เข้าประกวดเดอะวอยซ์ ซีซั่น 3 และคว้าตำแหน่งรองชนะเลิศ
เจ้าชายเลโรโทรี เซเอโซ
เจ้าชายเลโรโทรี เซเอโซ เป็นพระราชบุตรพระองค์สุดท้องและพระราชโอรสพระองค์เดียวในสมเด็จพระราชาธิบดีเลตซีที่ 3 แห่งเลโซโท กับสมเด็จพระราชินีมาเซเนต โมฮาโต เซเอโซ พระองค์มีพระเชษฐภคินี 2พระองค์ แต่ตามกฎมณเฑียรบาลว่าด้วยการสืบราชสันตติวงศ์ประเทศเลโซโท เจ้าชายยังได้เปรียบในการสืบราชสันตติวงศ์ก่อนเจ้าหญิง พระองค์จึงเป็น "รัชทายาทแห่งเลโซโท" ตั้งแต่แรกพระราชสมภพ
พยัคฆ์ร้าย 6 แผ่นดิน
พยัคฆ์ร้าย 6 แผ่นดิน เป็นละครโทรทัศน์แนวชีวิต-แอ็คชั่น บทประพันธ์ของ สราวุฒิ บทโทรทัศน์โดย เบญจมาศ ตาลหิรัญรัตน์ กำกับการแสดงโดย ทรนง ศรีเชื้อ กิตติ ภักดีวิจิตร ผลิตโดย บริษัท ชลลัมพี โปรดักชั่น จำกัด ออกอากาศทุกวันพุธ–พฤหัสบดี เวลา 20.15 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ดอม เหตระกูล, ซอนญ่า คูลลิ่ง และนักแสดงชั้นนำอีกมากมาย เริ่มตอนแรกวันที่ 28 สิงหาคม พ.ศ. 2546–22 ตุลาคม พ.ศ. 2546
เหตุการณ์องค์กรเอเชี่ยนคิงส์ องค์กรใต้ดินได้ฆ่าและปล้นเพชรจากนักธุรกิจญี่ปุ่นอย่างอุกอาจที่ฮ่องกง ได้ทำให้ตำรวจสากลสามสัญชาติ ผู้กองอัศวิน (ดอม เหตระกูล) จากไทย ผู้กองเคนชิโร่ (ดอน ธีระธาดา) จากญี่ปุ่น ผู้กองโจเหว่ย (ปวริศร์ มงคลพิสิฐ) จากฮ่องกง ได้มาร่วมปฏิบัติภารกิจติดตามเพชรและกระชากหน้ากากองค์กรนี้ ทั้งสามได้ร่วมมือกับคนที่มีเป้าหมายเป็นองค์กรเอเชี่ยนคิงส์ได้แก่ ลีโอ (ปีเตอร์ ไมอ๊อกชิ) ฝรั่งผู้ค้าของผิดกฎหมายที่โดนหักหลังเรื่องการปล้นเพชร เรย์ (ศิระ แพทย์รัตน์) บอดี้การ์ดชาวสิงคโปร์ที่คุมครองนักธุรกิจเจ้าของเพชร ที่ภรรยาและลูกถูกองค์กรสังหาร และคิมกวายู (ลีน่า คริสเตนเซ่น) หน่วยรบพิเศษเกาหลี ที่ตามล่า ดร. ลี (โกวิท วัฒนกุล) ผู้ที่กำลังผลิตอาวุธสงครามให้องค์กรเอเชี่ยนคิงส์
อีกด้านนึง ปิ่นปัก (ซอนย่า คูลลิ่ง) บุตรสาวของนายทามิอุระ (ดิลก ทองวัฒนา) หัวหน้าองค์กรเอเชี่ยนคิงส์ หลังจบภารกิจปล้นเพชรที่ฮ่องกงก็ได้คิดวางมือและหนีออกจากองค์กร จากการตามล่าสมาชิกองค์กรนำโดยทาเคดะ (ยุทธพิชัย ชาญเลขา) ทำให้เธอได้เข้าไปอยู่ในความดูแลของผู้กองอัศวิน ที่ให้การคุ้มครองและต้องการข้อมูลขององค์กรจากเธอ
โอสปิโนส
โอสปิโนส (, "ต้นสน") เป็นเพลงประจำแคว้นกาลิเซียในประเทศสเปน คำร้องประพันธ์โดย Eduardo Pondal (สองบทแรกของบทกวี "Queixumes dos pinos" ของเขา) และประพันธ์ดนตรีโดย Pascual Veiga ในกรุงฮาวานา ประเทศคิวบา เล่นเป็นครั้งแรกในปี พ.ศ. 2450 และหน่วยงานกาลิเซียนำมาใช้เป็นเพลงประจำแคว้นอย่างเป็นทางการในปี พ.ศ 2520
ถนนสายหัวใจ
ถนนสายหัวใจ เป็นละครโทรทัศน์ไทย สร้างครั้งแรกปี พ.ศ. 2545 นำแสดงโดย ดนัย สมุทรโคจร,ภัครมัย โปตระนันท์ จากบทประพันธ์ของ ทมยันตี บทโทรทัศน์โดย แมจิก อีฟ กำกับการแสดงโดย นุกูล บุญเอี่ยม, สราวุธ วิเชียรสาร ผลิตโดย CAICK TELEVISION ออกอากาศทุกวันจันทร์ถึงพุธ เวลา 21.30 – 22.30 น. ทางช่อง ITV เมื่อวันที่ พ.ศ. 2545 – พ.ศ. 2545
พ.ศ. 2537
พ.ศ. 2545
อะเล็กซานดรินแห่งแมคเคลนบูร์ก-เชควริน สมเด็จพระราชินีแห่งเดนมาร์ก
อะเล็กซานดรินแห่งแมคเคลนบูร์ก - เชควริน สมเด็จพระราชินีแห่งเดนมาร์ก เป็นพระอัครมเหสีในสมเด็จพระราชาธิบดีคริสเตียนที่ 10 แห่งเดนมาร์ก พระองค์และพระราชสวามีมีพระราชโอรสร่วมกัน 2 พระองค์ คือสมเด็จพระราชาธิบดีเฟรเดริคที่ 9 แห่งเดนมาร์กและเจ้าชายคนุด รัชทายาทแห่งเดนมาร์ก ทั้งนี้ พระองค์มีศักดิ์เป็นพระราชอัยยิกาในพระราชนัดดา 6 พระองค์ คือสมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ เจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก และ เคานต์คริสเตียนแห่งโรเซินบอร์ก พระองค์เสด็จสวรรคตด้วยพระชนมายุ 55 พรรษา
ลูอีสแห่งสวีเดน สมเด็จพระราชินีแห่งเดนมาร์ก
ลูอิสแห่งสวีเดน สมเด็จพระราชินีแห่งเดนมาร์ก ทรงเป็นเจ้าหญิงสวีเดน โดยเป็นพระราชธิดาใน สมเด็จพระเจ้าชาลล์ที่ 5 แห่งสวีเดน และ ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์ โดยทรงเป็นพระนัดดาใน เจ้าชายเฟรเดอริกแห่งเนเธอร์แลนด์ และเป็นพระราชปนัดดาใน พระเจ้าวิลเลิมที่ 1 แห่งเนเธอร์แลนด์ ผ่านทางสายพระราชมารดา ซึ่งพระองค์ทรงอภิเษกสมรสเข้าสู่พระราชวงศ์เดนมาร์ก ทรงเป็นพระมเหสีในสมเด็จพระเจ้าเฟรเดอริกที่ 8 แห่งเดนมาร์ก พระองค์และพระราชสวามีมีพระราชโอรสและพระราชธิดารวม 8 พระองค์ เป็นสมเด็จพระราชาธิบดีแห่งนอร์เวย์ 1 พระองค์ และเป็นสมเด็จพระราชาธิบดีแห่งเดนมาร์ก 1 พระองค์ สมเด็จพระราชินีหลุยส์ เสด็จสรรคตเมื่อมีพระชนมายุ 74พรรษา
คัลยารีกัลโช
คัลยารีกัลโช (; ซาร์ดิเนีย: Casteddu) หรือ ยูเอสคัลยารี (ชื่อเดิมก่อน ค.ศ. 1970) เป็นสโมสรฟุตบอลอาชีพของประเทศอิตาลี ตั้งอยู่ที่เมืองคัลยารี แคว้นปกครองตนเองซาร์ดิเนีย ปัจจุบันลงเล่นในเซเรียอา
พากเขาชนะเลิศเซเรียอาเพียงครั้งเดียวใน ฤดูกาล 1969–70 สีประจำสโมสรคือแดงและน้ำเงิน ใช้สนามกีฬาซานเตเลีย ซึ่งมีความจุ 16,000 ที่นั่ง เป็นสนามเหย้า แต่ใน ฤดูกาล 2012–13 พวกเขาต้องย้ายมาใช้สนามกีฬาอีสอารีนัสในควอร์ตูแซนต์เอเลนา เป็นสนามเหย้าชั่วคราว
พวกเขาเคยเข้าแข่งขันยูฟ่าคัพ ฤดูกาล 1993–94 ซึ่งไปพ่ายแพ้ต่ออินเตอร์มิลาน นับเป็นผลงานในถ้วยยุโรปที่ดีที่สุดของพวกเขา
11 – ลุยจิ รีวา, กองหน้า, เล่นให้กับสโมสรระหว่างปี ค.ศ. 1963–78
เจ้าจอมมารดาเอม ในรัชกาลที่ 4
เจ้าจอมมารดาเอม (พ.ศ. 2382 — 5 กุมภาพันธ์ พ.ศ. 2456) เป็นบาทบริจาริกาในพระบาทสมเด็จพระจอมเกล้าเจ้าอยู่หัว ซึ่งให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณ
เจ้าจอมมารดาเอม เกิดเมื่อปี พ.ศ. 2382 บ้างว่าเกิดปี พ.ศ. 2383 ในครอบครัวอำมาตย์ เป็นธิดาของหลวงปราณีประชาชน (แมลงทับ นาครทรรพ) ยกกระบัตรกรุงเก่า กับภริยาชื่อเอี่ยม มีพี่น้องจำนวนหนึ่ง อาทิ หม่อมตาดเล็กในพระเจ้าบรมวงศ์เธอ กรมหลวงสรรพสาตรศุภกิจ หม่อมสุวรรณและหม่อมพริ้งในพระเจ้าบรมวงศ์เธอ กรมหลวงประจักษ์ศิลปาคม เป็นอาทิ
ต่อมาเจ้าจอมมารดาเอมได้ถวายตัวเข้าเป็นฝ่ายในสนองพระเดชพระคุณเป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณ (18 พฤศจิกายน พ.ศ. 2400 — 22 มีนาคม พ.ศ. 2426) ถึงวันที่ 23 ตุลาคม พ.ศ. 2447 พระบาทสมเด็จพระจุลจอมเกล้าเจ้าอยู่หัวโปรดเกล้าพระราชทานเหรียญรัตนาภรณ์ รัชกาลที่ 4 ชั้นที่ 4 พร้อมทั้งหีบหมากกะไหล่ทองและกาน้ำกะไหล่ทอง
หลังพระบาทสมเด็จพระจอมเกล้าเจ้าอยู่หัวเสด็จสวรรคตก็ยังพำนักอยู่ในพระบรมมหาราชวังเพื่ออำรุงเลี้ยงพระราชธิดา แต่เมื่อพระเจ้าบรมวงศ์เธอ พระองค์เจ้าอนงค์นพคุณพระราชธิดาสิ้นพระชนม์ลง ตั้งแต่นั้นเป็นต้นมาเจ้าจอมมารดาเอมก็อยู่เพียงตัวคนเดียว ออกมาอยู่นอกวังบ้าง กลับเข้าไปในวังบ้างตามอัตภาพ กระทั่งในปี พ.ศ. 2447 เจ้าจอมมารดาเอมเริ่มมีอาการป่วย จึงออกมารักษาตัวที่วังสรรพสาตรศุภกิจของพระเจ้าบรมวงศ์เธอ กรมหลวงสรรพสาตรศุภกิจ จนถึงแก่อนิจกรรมด้วยโรคชราเมื่อวันที่ 5 กุมภาพันธ์ พ.ศ. 2456 พระราชทานเพลิงศพ ณ วัดราชาธิวาสราชวรวิหาร เมื่อวันที่ 3 มิถุนายน พ.ศ. 2457
มีปัญหา ปรึกษาซอล
มีปัญหา ปรึกษาซอล () เป็นภาพยนตร์ชุดทางโทรทัศน์แนวดราม่าอาชญากรรมของประเทศสหรัฐอเมริกา สร้างสรรค์โดย Vince Gilligan และ Peter Gould ถือเป็นภาคแยกและภาคก่อนของภาพยนตร์ชุดเรื่อง"ดับเครื่องชน คนดีแตก"ซึ่งเป็นผลงานก่อนหน้านี้ของ Gilligan ภาพยนตร์ชุดเรื่องนี้ดำเนินเรื่องในปี ค.ศ. 2002 เล่าเรื่องของ James Morgan "Jimmy" McGill (Bob Odenkirk) ทนายความธรรมดาคนหนึ่ง หกปีก่อนเขาจะปรากฏตัวใน "ดับเครื่องชน คนดีแตก" ในฐานะ Saul Goodman และยังเล่าเรื่องราวหลังจากเรื่องเดิมจบอีกเล็กน้อยด้วย
ภาพยนตร์ชุดเรื่องนี้ได้รับคำวิจารณ์เชิงบวกอย่างล้นหลามเช่นเดียวกับดับเครื่องชนฯ โดยเฉพาะในด้านการแสดง การเขียนบท และการกำกับ นักวิจารณ์หลายคนยกย่องว่าควรค่าแก่การเป็นผู้สืบทอดของดับเครื่องชนฯ ได้รับการเสนอชื่อเข้าชิงรางวัลหลายรายการ โดยตอนที่ 1 ของซีซั่นแรก ได้ทำลายสถิติเรตติ้งของของตอนเปิดรายการโทรทัศน์ทางเคเบิลชนิดมีการเขียนบท
ฟุจิวะระ โนะ เทชิ
ฟุจิวะระ โนะ เทชิ ( , พ.ศ. 1520 – 13 มกราคม พ.ศ. 1544) จักรพรรดินีแห่งญี่ปุ่น
โดยพระนางเป็นธิดาคนโตของ ฟุจิวะระ โนะ มิชิตะกะ ขุนนางผู้เรืองอำนาจในราชสำนักขณะนั้นต่อมามิชิตะกะได้ถวายตัวบุตรสาวคนโตให้เข้ามาเป็นจักรพรรดินีใน จักรพรรดิอิชิโจ ซึ่งพระนางได้มีพระประสูติกาลพระโอรส-ธิดาให้จักรพรรดิอิชิโจถึง 3 พระองค์
โซฟี มักดาเลเนอ ฟอน บรันเดินบวร์ค-คูล์มบาค
โซฟี มักดาเลเนอ ฟอน บรันเดินบวร์ค-คูล์มบาค () ทรงเป็นเจ้าหญิงเยอรมันจากรัฐบรันเดินบวร์ค-คูล์มบาค และได้เป็นพระมเหสีในพระเจ้าคริสเตียนที่ 6 แห่งเดนมาร์ก พระองค์ดำรงพระอิสริยยศเป็น สมเด็จพระราชินีแห่งเดนมาร์ก และ สมเด็จพระราชินีแห่งนอร์เวย์ พระองค์และพระราชสวามีทรงมีพระราชโอรสร่วมกันเพียงพระองค์เดียว ต่อมาเสด็จขึ้นครองราชย์ ทรงพระปรมาภิไธยว่า สมเด็จพระเจ้าเฟรเดริคที่ 5 แห่งเดนมาร์ก
สัญกรณ์บรา-เค็ท
ในกลศาสตร์ควอนตัม สัญกรณ์บรา-เค็ท () คือ สัญกรณ์พื้นฐานที่ใช้ในการอธิบายสถานะควอนตัม แทนด้วยสัญลักษณ์ angle bracket ("formula_1", และ "formula_2") และ vertical bar ("formula_3") สัญกรณ์นี้สามารถแทนได้ทั้งเวกเตอร์และเมทริกซ์ ซึ่งถูกนำเสนอโดยพอล ดิแรก (Paul Dirac) ในปี 1939 และเป็นที่รู้จักกันในชื่อ สัญกรณ์ดิแรก (Dirac notation)
ในรูปผลคูณเชิงสเกลาร์ สามารถแสดงได้ดังนี้
ประกอบด้วยส่วนทางขวา formula_5 เรียกว่า เวกเตอร์เค็ท (ket vector)
และส่วนทางด้านซ้าย formula_6 เรียกว่า เวกเตอร์บรา (bra vector) ซึ่งเป็นสังยุคของจำนวนเชิงซ้อน (complex conjugate) ของเค็ท
สัญกรณ์บรา-เค็ทถูกคิดค้นมาเพื่อความสะดวกในการแสดง state function หรือ state vector สามารถหาสมบัติบางประการ โดยกำหนดให้
เนื่องจากบรา เป็นฟังก์ชันเชิงเส้น (Linear functional)
จากนิยามการบวกและการคูณสเกลาร์ของฟังก์ชันเชิงเส้น
เป็นการแสดงความสัมพันธ์ระหว่างจำนวนเชิงซ้อน, บรา, เค็ท, ผลคูณภายใน (inner product), ผลคูณภายนอก (outer product) และตัวดำเนินการเชิงเส้น โดยสามารถเขียนในรูปสัญกรณ์บรา-เค็ทได้ดังนี้
สังยุคเอร์มีเชียน (Hermitian conjugation) แทนด้วยสัญลักษณ์ มีกฎต่าง ๆ ดังนี้
จากกฎต่าง ๆ สามารถแสดงสมบัติบางประการของสังยุคเอร์มีเชียนได้ดังนี้
formula_11
formula_12
formula_15
formula_16
formula_17
ตัวดำเนินการเชิงเส้น (linear operators) ที่กระทำต่อเค็ทและได้ผลเป็น เค็ท เราจะสามารถกล่าวได้ว่าตัวดำเนินการนั้นเป็น “เชิงเส้น” ได้ เมื่อตัวดำเนินการนั้นมีสมบัติที่แน่นอน กล่าวอีกนัยหนึ่งได้ว่า ถ้าให้ formula_18 เป็นตัวดำเนินการเชิงเส้นและ formula_5 เป็นสถานะทางควอนตัมที่เรียกว่าเค็ท จะได้ว่า เมื่อ formula_18 กระทำต่อ formula_5 จะทำให้ได้ formula_22 เป็นสถานะใหม่ขึ้นมา
ตัวดำเนินการเชิงเส้นถูกใช้อย่างมากในวิชากลศาสตร์ควอนตัม ใน Hilbert space ที่มีจำนวน formula_23 มิติ สถานะ formula_5 สามารถเขียนในรูปของคอลัมน์เวกเตอร์ formula_25 มิติ ส่วนตัวดำเนินการ formula_18 จะอยู่ในรูปเมริกซ์ formula_27 มิติ โดยที่ formula_22 สามารถคำนวณด้วยวิธีการคูณแบบเมทริกซ์
ตัวดำเนินการจะกระทำจากทางด้านขวาของบรา ถ้าให้ "formula_18" เป็นตัวดำเนินการเชิงเส้นและ formula_30 เป็นสถานะทางควอนตัมที่เรียกว่าบรา ซึ่ง formula_31 จะเป็นสถานะใหม่ที่ถูกนิยามตามสมการ
ใน Hilbert space ที่มีจำนวน N มิติ สถานะ formula_30 สามารถเขียนในรูปของแถวเวกเตอร์ formula_34 มิติ ส่วนตัวดำเนินการ formula_18 จะอยู่ในรูปเมริกซ์ formula_27 มิติ โดยที่ formula_31 สามารถคำนวณด้วยวิธีการคูณแบบเมทริกซ์ และถ้าสถานะของเวกเตอร์อยู่ในรูปของสัญกรณ์บราและเค็ทจะเขียนได้เป็น
ผลที่ออกมาจะแสดงผลของปริมาณที่เรียกว่า ค่าคาดหวัง หรือค่าเฉลี่ย
วิธีที่จะนิยามตัวดำเนินการเชิงเส้นใน Hilbert space จะใช้ outer product โดยถ้าให้ formula_30 และ formula_5 เป็นสถานะที่เรียกว่าบราและเค็ทตามลำดับ จะเขียน outer product เป็น formula_5formula_30 ซึ่งจะแสดงตัวดำเนินการที่เรียกว่า rank-one operator เป็นไปตามสมการ
สำหรับ vector space มิติจำกัดสามารถเขียนในรูปของการคูณแบบเมทริกซ์ได้ดังนี้
ซึ่ง outer product ของตัวดำเนินการจะได้ออกมาเป็นเมทริกซ์ N× N มิติ
เลขควอนตัมสปิน
ในฟิสิกส์อะตอม เลขควอนตัมสปิน () สัญลักษณ์ คือ เลขควอนตัมที่บอกลักษณะของโมเมนตัมเชิงมุมหรือการหมุนรอบตัวเองของอนุภาค เลขควอนตัมสปินเป็นเลขอันดับ 4 ในชุดของเลขควอนตัม ซึ่งเลขควอนตัมนี้เป็นเลขที่อธิบายสถานะควอนตัมของอิเล็กตรอน ระดับพลังงาน และรูปร่างของออร์บิทัล เลขควอนตัม ประกอบด้วย เลขควอนตัมหลัก (Principal quantum number) เลขควอนตัมโมเมนตัมเชิงมุม (Azimuthal quantum number) เลขควอนตัมแม่เหล็ก (Magnetic quantum number) และเลขควอนตัมสปิน (Spin quantum number)
โมเมนตัมเชิงมุมที่ถูกควอนไทซ์ (quantized) เขียนได้ดังสมการ
โดยที่
ถ้าให้อยู่ในทิศทาง "z" (โดยปกติแล้วจะหาขนาดโดยใช้สนามแม่เหล็กภายนอก) สปินที่ถูก projection บนแกน "z" สามารถเขียนได้ดังสมการ
โดยที่ คือ เลขควอนตัมสปินอันดับ 2 (− to +)
อนุภาคพื้นฐานในธรรมชาติจะมีเลขควอนตัมสปิน โดยสามารถแบ่งได้ 2 กลุ่ม คือ
กลุ่ม Fermion ที่มีเลขควอนตัมสปิน s = 1/2 เป็นกลุ่มที่พบได้ทั่วไปในธรรมชาติ โดยผลรวมของโมเมนตัมเชิงมุมของหมุน แสดงได้ดังสมการ 
ในโครงสร้างของอะตอมไฮโดรเจน โมเมนตัมเชิงมุมใน "z"-component
จะเห็นได้ว่าอิเล็กตรอนมีทิศทางที่เป็นไปได้ 2 ทิศทาง ใน "z"-component คือ สปินอัพ (spin-up) และ สปินดาวน์ (spin-down)
https://chem.libretexts.org/Core/Physical_and_Theoretical_Chemistry/Electronic_Structure_of_Atoms_and_Molecules/Electronic_Configurations/Spin_Quantum_Number
วอลเลย์บอลหญิงบุนเดสลีกา
วอลเลย์บอลหญิงบุนเดสลีกา () เป็นการแข่งขันวอลเลย์บอลลีกสูงสุดของประเทศเยอรมนี และเป็นการแข่งขันวอลเลย์บอลระดับอาชีพสำหรับสโมสรวอลเลย์บอลในประเทศเยอรมนี ก่อตั้งในปี ค.ศ. 1974
โครงสร้างลีกแบ่งออกเป็น 3 ระดับนับตั้งแต่ในปี ค.ศ. 1991 หลังจากการรวมประเทศเยอรมนี
แอร์ลิง ลอเรนต์ซัน
แอร์ลิง ลอเรนต์ซัน เป็นพระภัสดาในเจ้าหญิงรัญฮิลด์แห่งนอร์เวย์ พระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์ เขาและเจ้าหญิงรัญฮิลด์มีโอรส-ธิดารวม 3 คน ด้วยการเสกสมรสต่างฐานันดร ทำให้พระชายาของเขาต้องใช้ฐานันดรในระดับ "เฮอร์ ไฮนีส" ตัวของเขาเองก็ถือเป็นพระบรมวงศานุวงศ์แห่งนอร์เวย์เด้วย ปัจจุบัน เจ้าหญิงรัญฮิลด์ได้สิ้นพระชนม์ลงแล้ว
ปลาสี่ตา
ปลาสี่ตา () สกุลของปลาน้ำจืดในสกุล "Anableps" ในวงศ์ปลาสี่ตา (Anablepidae) ในอันดับปลาออกลูกเป็นตัว (Cyprinidontiformes) เช่นเดียวกับปลาหางนกยูง, ปลากินยุง หรือปลาสอด
เป็นปลาที่มีลักษณะพิเศษอันเป็นที่มาของชื่อ คือ เป็นปลาที่ว่ายและหากินตามผิวน้ำ มีดวงตากลมโตขนาดใหญ่ แม้จะได้ชื่อว่าเป็นปลาสี่ตา แต่ความจริงแล้วมีเพียงแค่สองตา ข้างละตาในแต่ละข้างเท่านั้น แต่ทว่าตาแต่ละข้างนั้นมีแถบเนื้อเยื่อในแนวนอนที่แบ่งตาดำออกเป็นสองส่วน และแต่ละส่วนนั้นก็มีรูม่านตาของตนเอง ซึ่งทำให้ปลาสี่ตาสามารถมองเห็นแบ่งออกเป็นสองส่วนได้ในเวลาเดียวกัน คือ ทั้งด้านบนลำตัวและด้านล่างลำตัว โดยจะประมวลผลภาพที่เห็นทั้งหมด ก่อนจะประเมินว่าจะไปทางไหน ซึ่งเป็นประโยชน์ในการหลบหลีกศัตรูจากทั้งบนฟ้าและใต้น้ำ
ปลาสี่ตา แพร่กระจายพันธุ์ตามแหล่งน้ำจืดและน้ำกร่อยทางชายฝั่งมหาสมุทรแอตแลนติก ของอเมริกากลางจนถึงทางเหนือของทวีปอเมริกาใต้ เช่น เม็กซิโก หรือฮอนดูรัส กินแมลง, สัตว์ไม่มีกระดูกสันหลังขนาดเล็ก, ไดอะตอม และปลาขนาดเล็กเป็นอาหาร เป็นปลาที่อาศัยอยู่รวมกันเป็นฝูง และมีบางชนิดที่อาจอาศัยอยู่ตามลำพังหรือเป็นกลุ่มเล็ก ๆ 
มีความยาวได้ถึง 32 เซนติเมตร นับเป็นปลาในอันดับปลาออกลูกเป็นตัวที่มีขนาดใหญ่ที่สุด นอกจากนี้แล้วในบางชนิดยังสามารถมีชีวิตอยู่ได้เมื่อปราศจากจากน้ำ โดยรับออกซิเจนจากอากาศโดยตรง เมื่อยามน้ำลด
และจากการที่เป็นปลาที่ออกลูกเป็นตัว ในอวัยวะสืบพันธุ์ของปลาเพศผู้ที่เรียกว่า โกโนโพเดียม ที่มีลักษณะเหมือนท่อ ในเพศผู้บางตัวก็หันไปทางซ้าย บางตัวก็หันไปทางขวา ซึ่งในการผสมพันธุ์ ปลาสี่ตาเพศผู้ที่มีอวัยวะหันไปทางซ้าย จะผสมพันธุ์กับปลาตัวเมียที่มีอวัยวะสืบพันธุ์หันไปทางซ้าย และในทางกลับกัน แต่ก็มีบางกรณีที่เพศผู้พยายามจะผสมพันธุ์กับเพศเมียที่มีอวัยวะหันไปทางเดียวกันด้วย แต่ทว่ายากที่จะประสบความสำเร็จ
พระเจ้าผันเกิง
พระเจ้าผันเกิง () เป็นกษัตริย์รัชกาลที่ 19 แห่งราชวงศ์ซางในประวัติศาสตร์จีน ทรงครองราชย์ระหว่าง 1290 - 1263 ปีก่อนคริสตกาล ปีรัชกาล 28 ปี เมื่อ 1263 ปีก่อนคริสตกาล พระองค์สวรรคต พระเจ้าเซี้ยวซิน พระอนุชาขึ้นสืบราชวงศ์
พระเจ้าเสี่ยวซิน
พระเจ้าเสี่ยวซิน () เป็นกษัตริย์รัชกาลที่ 20 แห่งราชวงศ์ซางในประวัติศาสตร์จีน ทรงครองราชย์ระหว่าง 1263 - 1260 ปีก่อนคริสตกาล ปีรัชกาล 3 ปี เมื่อ 1260 ปีก่อนคริสตกาล พระองค์สวรรคต พระเจ้าเซี้ยวอี้ พระอนุชาขึ้นสืบราชวงศ์ต่อมา
เจ้าชายซีอีโซแห่งเลโซโท
เจ้าชายซีอีโซแห่งเลโซโท () 
เจ้าชายซีอีโซแห่งเลโซโท ประสูติ ณ ประเทศเลโซโท ทรงเป็นพระราชโอรสพระองค์เล็กใน สมเด็จพระราชาธิบดีโมโชโชที่ 2 แห่งเลโซโท สมเด็จพระราชินีมาโมฮาโตแห่งเลโซโท ทรงเป็นพระราชอนุชาใน สมเด็จพระราชาธิบดีเลตซีที่ 3 แห่งเลโซโท พระองค์อยู่ในดำลับที่ 2 ในการสืบราชบัลลังก์เลโซโท ต่อจาพระภาติยะ คือ เจ้าชายเลโรโทรี เซเอโซ พระองค์อภิเษกสมรสกับเจ้าหญิมาเบียง มีพระโอรส-ธิดาร่วมกัน 3 พระองค์
พระองค์ทรงเป็นองค์ประธานวุฒิสภาสูงสุดแห่งเลโซโท โดยพระองค์ได้รับการถวายหน้าที่เป็นข้าราชการสูงสุดแห่งสหราชอาณาจักร และได้รับการถวายปริญญาจากมหาวิทยาลัยเบอร์มิงแฮม เมื่อปี พ.ศ. 2539
และเมื่อปี พ.ศ. 2549 พระองค์และ เจ้าชายเฮนรี ดยุกแห่งซัสเซกซ์ ได้ร่วมกันจัดตั้งองค์กรการกุศลชื่อ เซนเทเบล เพื่อให้เข้าถึงเยาวชนเลโซโทได้มากขึ้น ทั้งนี้พระองค์ยังทรงปฏิบัติพระกรณียากิจในด้านต่อต้านโรคเอดส์แห่งเลโซโท
บัตรกดเงินสด
บัตรกดเงินสด เป็นสินเชื่อในรูปแบบของบัตร ที่สถาบันทางการเงินต่าง ๆ ออกให้แก่ลูกค้าสำหรับกดเงินสดได้โดยไม่เสียค่าธรรมเนียม บัตรกดเงินสดเป็นสินเชื่อส่วนบุคคลรูปแบบหนึ่ง แต่ไม่ได้ชำระเป็นงวด มีวงเงินในบัตร และสามารถชำระขั้นตํ่าได้เหมือน บัตรเครดิต แต่ไม่สามารถรูดซื้อสินค้าและบริการได้เหมือนบัตรเครดิต 
ธนาคารแห่งประเทศไทย ได้ออกกฏให้สถาบันการเงินต่างๆ สามารถเรียกเก็บดอกเบี้ยได้ไม่เกิน 28 % สถาบันการเงินบางแห่งอาจจะคิดดอกเบี้ยต่ำกว่านี้แต่สูงสุดต้องไม่เกิน 28 % ต่อปีคำนวณแบบลดต้นลดดอก
เจ้าหญิงแกลร์แห่งเบลเยียม
เจ้าหญิงแกลร์แห่งเบลเยียม เป็นพระชายาในเจ้าชายโลร็องแห่งเบลเยียม พระราชโอรสพระองค์เล็กในสมเด็จพระราชาธิบดีอัลแบร์ที่ 2 แห่งเบลเยียม กับสมเด็จพระราชินีเปาลาแห่งเบลเยียม พระองค์และเจ้าชายโลร็องมีพระโอรส-ธิดาร่วมกัน 3 พระองค์
เจ้าหญิงแกลร์ประสูติในครอบครัวนักธุรกิจชาวอังกฤษ โดยบิดาเป็นชาวอังกฤษ มารดาเป็นชาวเบลเยียม
นางสาวแกลร์ หลุยส์ ทรงเข้าพิธีอภิเษกสมรสกับ เจ้าชายโลร็องแห่งเบลเยียม พระราชโอรสพระองค์สุดท้องใน สมเด็จพระราชาธิบดีอัลแบร์ที่ 2 แห่งเบลเยียม เมื่อวันที่ 12 เมษายน พ.ศ. 2546 ภายหลังรับพระราชทานพระอิสริยยศเป็น เจ้าหญิงแห่งเบลเยียม 
พระกรณียากิจที่เจ้าหญิงแกลร์ทรงปฏิบัติอยู่คือการดูแลองกรณต่างๆไว้ในพระอุปถัมภ์ เช่น เรื่องสิ่งแวดล้อมและสัตว์ป่าในเบลเยียม
เจ้าหญิงมารี-คริสตินแห่งเบลเยียม
เจ้าหญิงมารี-คริสตินแห่งเบลเยียม เป็นพระราชธิดาในสมเด็จพระราชาธิบดีเลโอโปลด์ที่ 3 แห่งเบลเยียม กับพระวรชายาพระองค์ที่ 2 ลิเลียง เจ้าหญิงแห่งเรธี พระองค์มีศักดิ์เป็นพระราชขนิษฐาต่างพระราชมารดาใน สมเด็จพระราชาธิบดีอัลแบร์ที่ 2 แห่งเบลเยียม และมีศักดิ์เป็นพระราชปิตุจฉาใน สมเด็จพระราชาธิบดีฟีลิปแห่งเบลเยียม พระองค์อภิเษกสมรสจำนวน 2 ครั้ง แต่จากการสมรสทั้ง 2ครั้ง พระองค์ไม่มีโอรส-ธิดา พระองค์จัดอยูในลำดับที่ 16 ในลำดับการสืบราชสันตติวงศ์เบลเยียม
รัสต์อินพีซ
รัสต์อินพีซ () เป็นสตูดิโออัลบั้มลำดับที่ 4 ของวงเมกาเดธ วงแทรชเมทัลจากสหรัฐอเมริกา อัลบั้มได้วางจำหน่ายในวันที่ 24 กันยายน ค.ศ. 1990 ผ่านทางค่ายแคปิตอล อัลบั้มนี้ ได้มาร์ตี มาร์ตี ไฟรด์แมน มือกีตาร์คนใหม่และนิค เมนซา มือกลอง ที่มาตำแหน่งของเจฟฟ์ ยัง (กีตาร์) และชัค เบห์เลอร์ (กลอง) ที่ออกจากวงไปในปี ค.ศ. 1989 เนื้อหาของอัลบั้มส่วนใหญ่เกี่ยวข้องกับ สงครามนิวเคลียร์ และ ยูเอฟโอ มีซิงเกิลที่ฮิตอย่าง "Hangar 18" "Tornado of Souls" "Rust in Peace...Polaris" และ "Holy Wars...The Punishment Due ที่ได้ต่างกลายเป็นซิงเกิลหลักของวงเวลาแสดงสด ในเกือบทุกๆครั้ง
ภายหลังร่วมเล่นให้กับอัลบั้มก่อนหน้านี้ รัสต์อินพีซ ได้รับการยกย่องจากแฟนเพลงทั่วโลก รวมไปถึงนักวิจารณ์หลายคน และเป็นส่วนสำคัญที่ผลักดันให้เมกาเดธเข้าสู่กระแสวงการเมทัลยอดนิยมในเวลาต่อมา อัลบั้มได้รับยกย่องให้เป็นหนึ่งในการบันทึกเพลงแทรชเมทัลที่ดีที่สุดตลอดกาล จากสื่อสิ่งหลายสำนัก อาทิ เดซิเบล และเคอร์แรง! และถูกบรรจุเข้าสู่ส่วนหนึ่งของหนังสือ "1001 อัลบั้มที่คุณต้องได้ฟังก่อนคุณตาย" (1001 Albums You Must Hear Before You Die) อัลบั้มได้รับการเสนอชื่อเข้ารับรางวัลแกรมมีในหัวข้อ การแสดงเมทัลยอดเยี่ยม ในงานประกาศผลรางวัลแกรมมีครั้งที่ 33
เพลงทั้งหมดแต่งโดยเดฟ มัสเทน ที่ไม่ใช่จะใส่หมายเหตุไว้
ฟิลิป สแตนนัป เอิร์ลที่ 4 แห่งเชสเตอร์ฟีลด์
ฟิลิป สแตนนัป เอิร์ลที่ 4 แห่งเชสเตอร์ฟีลด์ () หรือชื่อก่อนที่บิดาจะถึงแก่อนิจกรรมคือ ท่านลอร์ดสแตนนัป เป็นรัฐบุรุษและนักการเมืองชาวอังกฤษ เกิดในกรุงลอนดอน เป็นบุตรของฟิลิป สแตนนัป เอิร์ลที่ 3 แห่งเชสเตอร์ฟีลด์กับเลดีอลิซาเบธ เขามีความสนใจในวัฒนธรรม ตลอดจนอารยธรรมสมัยคลาสสิกและเรอแนซ็องส์ เขาได้ออกเดินทางทั่วทวีปยุโรปในฐานะขุนนางจากอังกฤษเพื่อทัศนศึกษาอารยธรรมเหล่านั้น ตลอดจนเพื่อคบค้าสมาคมกับอภิชนและชนชั้นสูงในยุโรปภาคพื้นทวีป
ในปี ค.ศ. 1715 เขาได้เป็นสมาชิกสภาสามัญชนสังกัดพรรควิก และต่อมาเขาได้รับความไว้วางใจให้เป็นมหาดเล็กของพระเจ้าจอร์จที่ 1 และต่อมาเขาได้เป็นมหาดเล็กหน้าห้องพระบรรทมของเจ้าชายจอร์จ เจ้าชายแห่งเวลส์ ซึ่งหลังเจ้าชายแห่งเวลส์ขึ้นครองราชย์เป็นพระเจ้าจอร์จที่ 2 แล้ว เขาก็ได้รับโปรดเกล้าให้ดำรงตำแหน่งข้าหลวงใหญ่แห่งไอร์แลนด์
สมเด็จพระราชินีเชอริง เพม วังชุก
สมเด็จพระราชินีเชอริง เพม วังชุก พระบรมราชชนนี (Her Majesty Queen Tshering Pem Wangchuck, Queen Mother of Bhutan, พระราชสมภพ 11 พฤศจิกายน พ.ศ. 2498) เป็นพระอัครมเหสีพระองค์ที่ 2 ในสมเด็จพระราชาธิบดีจิกมี ซิงเย วังชุก พระองค์และพระราชสวามีมีพระราชโอรสและพระราชธิดาร่วมกัน 3 พระองค์
เจ้าจอมเครือวัลย์ ในรัชกาลที่ 3
เจ้าจอมเครือวัลย์ หรือสะกดว่า เครือวัลิ เป็นพระสนมในพระบาทสมเด็จพระนั่งเกล้าเจ้าอยู่หัว และมีหลักฐานบางแห่งกล่าวว่าเจ้าจอมท่านนี้เป็นผู้สร้างวัดเครือวัลย์วรวิหาร ตั้งอยู่ในแขวงวัดอรุณ เขตบางกอกใหญ่ กรุงเทพมหานคร
เจ้าจอมเครือวัลย์เป็นธิดาของเจ้าพระยาอภัยภูธร (น้อย บุณยรัตพันธุ์) กับท่านผู้หญิงอู่ อภัยภูธร มีพี่ชายต่างมารดาคนหนึ่งชื่อเจ้าพระยาภูธราภัย (นุช บุณยรัตพันธุ์) อัครมหาเสนาบดีกระทรวงมหาดไทย ครอบครัวสืบเชื้อสายมาแต่พราหมณ์พฤฒิบาศ ปู่คือเจ้าพระยาศรีธรรมาธิราช (บุญรอด บุณยรัตพันธุ์) เสนาบดีกรมวังในสมัยพระบาทสมเด็จพระพุทธยอดฟ้าจุฬาโลก ตระกูลบุณยรัตพันธุ์มีการส่งธิดาที่สะสวยมาสนองพระเดชพระคุณพระมหากษัตริย์แห่งจักรีอยู่เสมอ อาทิ เจ้าจอมมารดาสี ในรัชกาลที่ 2 และเจ้าจอมมารดาแก้ว ในรัชกาลที่ 3 ซึ่งเป็นป้าของเจ้าจอมเครือวัลย์ และมีหลานสาวรับราชการเป็นพระสนมเช่นคือ เจ้าจอมใย ในรัชกาลที่ 5, เจ้าจอมสวน ในรัชกาลที่ 5 และเจ้าจอมสำอาง ในรัชกาลที่ 5
เจ้าจอมเครือวัลย์ก็ได้ถวายตัวสนองพระเดชพระคุณเป็นเจ้าจอมในพระบาทสมเด็จพระนั่งเกล้าเจ้าอยู่หัวด้วยเช่นกัน แต่มิได้ประสูติพระราชบุตร ทั้งนี้เจ้าจอมเครือวัลย์มีใจศรัทธาในบวรพุทธศาสนาด้วยสร้างวัดและตั้งชื่อตามนามของเจ้าจอมเครือวัลย์ คือ วัดเครือวัลย์วรวิหาร ดังปรากฏใน "พระราชพงศาวดารกรุงรัตนโกสินทร์ รัชกาลที่ 3" ความว่า "...ในคลองมอญวัด ๑ เจ้าจอมเครือวัลย์ บุตรีเจ้าพระยาอภัยภูธร สร้างใหม่ การยังไม่แล้ว ก็ถึงแก่กรรมเสีย จึงโปรดให้ทำต่อไป แล้วพระราชทานชื่อ วัดเครือวัลย์วรวิหาร..." พระบาทสมเด็จพระนั่งเกล้าเจ้าอยู่หัวได้ทรงปฏิสังขรณ์พระอารามนี้เรื่อยมา พระราชทานพระราชทรัพย์ส่วนพระองค์เป็นพระราชานุเคราะห์สร้างต่าง ๆ รวมทั้งได้เสด็จพระราชดำเนินทรงทอดผ้าพระกฐินเมื่อวันที่ 9 พฤศจิกายน พ.ศ. 2393 นอกจากนี้ยังปรากฏใน "กลอนเพลงยาวสรรเสริญพระเกียรติ พระบาทสมเด็จพระนั่งเกล้าเจ้าอยู่หัว" ของนายมีมหาดเล็ก ที่กล่าวถึงพระบาทสมเด็จพระนั่งเกล้าเจ้าอยู่หัวทรงพระราชทานพระราชทรัพย์ในการก่อสร้างวัดนี้ ความว่า
เจ้าจอมเครือวัลย์ถึงแก่อนิจกรรมเมื่อใดไม่เป็นที่ปรากฏ ทราบแต่เพียงว่าถึงแก่อนิจกรรมไปก่อนสร้างวัดเครือวัลย์วรวิหารสำเร็จ
สโตนซาวเออร์
สโตนซาวเออร์ คือวงดนตรีแนวออลเทอร์นาทิฟ เมทัลจากสหรัฐอเมริกา ก่อตั้งขึ้นในปี ค.ศ. 1992 โดยคอรีย์ เทย์เลอร์ นักร้องนำ และโจเอล เอคแมน มือกลอง ก่อนที่จะได้จิม รูตจะเข้ามาเป็นสมาชิกในตำแหน่งมือกีตาร์ในปี ค.ศ. 1995 โดยมีผลงานเดโมออกมา 3 ชุด ก่อนที่ในปี ค.ศ. 1997 สมาชิกในวงจะแยกย้ายกันออกไปโดย คอรีย์ เทย์เลอร์ และ จิม รูต ได้กลายมาเป็นสมาชิกของวงสลิปน็อต ต่อมาในปี ค.ศ. 2000 คอรีย์ ได้กลับมาทำวงสโตนซาวเออร์อีกครั้งโดยรวบรวมสมาชิกขึ้นใหม่และใช้เวลาทำงานเพลงในนามของวงสโตนซาวเออร์ เมื่อว่างเว้นจากงานเพลงของวงสลิปน็อต
สโตนซาวเออร์ มีผลงานสตูดิโออัลบั้มออกมา 6 ชุด ได้แก่ "Stone Sour" , "Come What(ever) May" , "Audio Secrecy" , "House of Gold & Bones – Part 1" , "House of Gold & Bones – Part 2" และ "Hydrograd" นอกจากนี้ยังมีอีพี 2 ชุด และอัลบั้มบันทึกการแสดงสด 1 ชุด
โดยทางวงเคยถูกเสนอชื่อเข้าชิงรางวัลแกรมมี สาขาเพลงเมทัลยอดเยี่ยม จากเพลง "Get Inside" และเพลง "Inhale" ในอัลบั้ม Stone Sour ซึ่งเป็นอัลบั้มชุดแรก ต่อมาได้ถูกเสนอชื่อเข้าชิงรางวัลแกรมมีอีกครั้งจากเพลง "30/30-150"
นอกจากนี้บทเพลงของวงอย่างเพลง "Bother" ยังได้ถูกใช้เป็นเพลงประกอบภาพยนตร์เรื่องสไปเดอร์แมน รวมถึงเพลง "The Pessimist" ที่ถูกใช้เป็นเพลงประกอบภาพยนตร์เรื่องทรานส์ฟอร์มเมอร์ส 3
โดยชื่อของวงนำมาจากเครื่องดื่มแอลกอฮอลล์รสเปรี้ยวชนิดหนึ่งชื่อว่า สโตนซาวเออร์ มีส่วนผสมของวิสกี้, น้ำส้ม และเลมอน
รายชื่อปลาทะเลลึก
รายชื่อปลาทะเลลึก เป็นบทความที่จัดรวมรายชื่อปลาทะเลลึกที่อยู่ในระดับน้ำทะเลลึกมากกว่า 200 เมตรลงไปจนถึงก้นสมุทร
|width="33%" valign="top" |
แม็กซ์แวลู
แม็กซ์แวลู โตไก () () เป็นบริษัทซูเปอร์มาร์เก็ตที่มีสาขามากที่สุดจากประเทศญี่ปุ่น โดยกลุ่มบริษัทอิออน ปัจจุบันมีสาขาในประเทศญี่ปุ่นมากกว่า 500 สาขา นอกจากนี้ยังมีสาขาในประเทศต่างๆ อาทิ มาเลเซีย, จีน รวมทั้งประเทศไทย
แม็กซ์แวลูในประเทศไทย ถือกำเนิดจากบริษัท อิออน (ไทยแลนด์) จำกัด ซึ่งแต่เดิมคือ บริษัท สยามจัสโก้ จำกัด โดยจัสโก้ได้เปิดสาขาแรกที่ ถนนรัชดาภิเษก เมื่อเดือน ธันวาคม 2527 จากนั้นในปี 2533 ได้เปิดเพิ่มอีก 1 สาขาที่ ถนนพัฒนาการ แล้วก็มีการขยายสาขามาเรื่อยๆ ต่อมาในปี 2550 บริษัทได้มีการเปลี่ยนรูปแบบห้างจัสโก้ให้เป็นห้างแม็กซ์แวลูแทน โดยได้เปิดห้างแม็กซ์แวลู สาขาต้นแบบสาขาแรก ที่ ถนนนวมินทร์ จากนั้นก็มีการขยายแม็กซ์แวลู ซูเปอร์มาร์เก็ตมาเรื่อยๆ ต่อมาในปี 2553 ทางบริษัทเริ่มเปิดร้านสะดวกซื้อ แม็กซ์แวลู ทันใจ สาขาแรก ที่ซอยทองหล่อ 18 และก็มีการขยายสาขาอย่างต่อเนื่อง ต่อมาในปี 2558 บริษัทได้มีการสร้างศูนย์การค้าขนาดชุมชนแห่งแรก (ภาษาอังกฤษ: Community Mall) ณ อำเภอศรีราชา จังหวัดชลบุรี โดยใช้ชื่อว่า "อิออน ศรีราชา ช็อปปิ้งเซ็นเตอร์ (ภาษาอังกฤษ: AEON Sriracha Shopping Center) โดย ณ ปัจจุบัน แม็กซ์แวลู ซูเปอร์มาร์เก็ตในประเทศไทย มีสาขาอยู่ประมาณ 30 สาขา และแม็กซ์แวลู ทันใจ มีสาขาอยู่ประมาณ 50 สาขา
เป็นซูเปอร์มาร์เก็ต ที่ให้บริการลูกค้าด้วยสินค้าที่จำเป็นในชีวิตประจำวัน โดยคัดสรรตัวสินค้า ทั้งด้านคุณภาพ ราคา ประเภท และการบริการที่มี “คุณค่า(VALUE) สูงสุด(MAX)” ให้แก่ลูกค้า สินค้ากลุ่มอาหารสด มีการดูแลคุณภาพด้านความสดอย่างเข้มงวด โดยใช้มาตรการด้านสุขอนามัย (Food safety) ในระดับที่ใช้ในประเทศญี่ปุ่น สินค้ากลุ่มอาหารพร้อมทาน มีเมนูหลากหลาย อร่อย ราคาคุ้มค่า และมีการควบคุมการผลิตทุกขั้นตอน ตั้งแต่การควบคุมคุณภาพของวัสถุดิบ จนถึงระยะเวลาการวางขายและเพื่อความสะดวกของลูกค้า จึงเปิดให้บริการตลอด 24 ชั่วโมงเป็นซูเปอร์มาร์เก็ตขนาดเล็ก มีแนวทางการให้บริการเช่นเดียวกับ MAXVALU SUPERMARKET ให้บริการลูกค้าด้วยสินค้าที่จำเป็นในชีวิตประจำวัน โดยคัดสรรตัวสินค้าทั้งด้านคุณภาพ ราคา ประเภท และการบริการ ที่มี “คุณค่า(VALUE) สูงสุด(MAX)” ให้แก่ลูกค้า และเพื่อเข้าไปตอบสนองความต้องการของชุมชนให้ใกล้ชิดมากยิ่งขึ้น จึงกำหนดพื้นที่ขายที่เล็กลง (ประมาณ 300 ตร.ม.) เปิดให้บริการ 24 ชั่วโมง เพื่อความสะดวกของลูกค้า โดยมีสินค้ากลุ่มอาหารทั้งอาหารพร้อมทานและอาหารสดเป็นสินค้าหลัก มีการดูแลด้านคุณภาพ ความสด ความอร่อยอย่างเข้มงวด โดยใช้มาตรการด้านสุขอนามัย (Food safety) ในระดับที่ใช้ในประเทศญี่ปุ่น
กองทัพเรือฟินแลนด์
กองทัพเรือฟินแลนด์ (, ) เป็นส่วนหนึ่งของกองทัพฟินแลนด์ มีหน้าที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของ ประเทศฟินแลนด์
เสริมไทยพลาซ่า
ศูนย์การค้าเสริมไทย พลาซ่า (Sermthai Plaza) เป็นศูนย์การค้าแห่งแรกในจังหวัดมหาสารคาม บริหารงานโดย บริษัท เสริมไทย(2003) จำกัด ตั้งอยู่บนถนนริมคลองสมถวิล ในพื้นที่ตำบลตลาด อำเภอเมืองมหาสารคาม จังหวัดมหาสารคาม เป็นศูนย์การค้าที่ตั้งอยู่ใจกลางเมืองและติดกับสถานีขนส่งผู้โดยสาร จังหวัดมหาสารคาม
เมื่อปี พ.ศ. 2550 ร้านเสริมไทยได้ก่อตั้งขึ้นโดยมีนายจิระศักดิ์ คณาสวัสดิ์ เป็นเจ้าของกิจการดูแล ร้านเสริมไทยได้เปิดขายสินค้าเป็นอาคารพาณิชย์รวม 4 คูหา โดยจำหน่ายยาแผนปัจจุบัน เสื้อผ้าบุรุษและชุดชั้นใน เครื่องเขียน แบบเรียน ชุดนักเรียน อุปกรณ์ทางการศึกษา และเป็นตัวแทนขององค์การค้าครุสภาประจำจังหวัดมหาสารคาม ในขณะนั้นร้านเสริมไทยจัดว่าเป็นร้านค้าที่ใหญ่ที่สุดในจังหวัดมหาสารคาม
ใน พ.ศ. 2526 ได้ก่อสร้างอาคารพาณิชย์ขนาด 6 ชั้น เพื่อยกระดับเป็นห้างสรรพสินค้าเต็มรูปแบบแห่งแรกในจังหวัดมหาสารคาม ภายใต้ชื่อ "เสริมไทยสรรพสินค้า"
ต่อมาในปี พ.ศ. 2546 นพ.กิตติศักดิ์ และ พญ.โศรยา คณาสวัสดิ์ เป็นผู้นำคณะผู้บริหาร ได้มีการปรับปรุงโครงสร้างพื้นฐานและระบบการบริหาร จัดรูปแบบห้างสรรพสินค้าให้สวยงามและมาตรฐานมากขึ้น พร้อมกับเปลี่ยนชื่อใหม่เป็น "เสริมไทยพลาซ่า"
เสริมไทยพลาซ่า ประกอบด้วยพื้นที่สำคัญดังนี้